‏- מספרה -
‏- המכולת של יוסט -
‏- המשטרה הרכובה הצפון-מערבית, סניף אזורי -
‏עברו שלוש שנים מאז עזבתי ‏את חיי העיר הגדולה הנוחים
‏לטובת הוראה בבית ספר ‏בעיירה הקטנה הופ ואלי.
‏בכל חורף שאני מבלה פה,
‏אני משתכנעת יותר ויותר שאין דבר יפה יותר
‏מחג המולד בביתי שבאזור הספר.
‏עברה על רבים משכנינו החדשים שנה קשה.
‏האנשים שהתיישבו ליד הנהר ‏ראו את בתיהם נסחפים בשיטפון.
‏חלקם אפילו איבדו בעלים ואבות אהובים.
‏אבל ברוח הנתינה האמיתית, ‏העיירה שלנו התאחדה
‏והבטיחה לאלה שמזלם לא שפר עליהם ‏חג שמלא בנחמה ובאושר.
‏הרשימה הזו ארוכה.
‏אני אחראית על ועדת חג המולד השנה.
‏ההזמנה גדולה מהרגיל.
‏טוב, צריך דברים נוספים, למשפחות מהיישוב.
‏זה המעט שאנחנו יכולים לעשות ‏כדי להראות להם שאכפת לנו.
‏אני מסכים לחלוטין.
‏אם כך, אתה חושב שהכול יהיה פה ‏לפני ערב חג המולד?
‏לא אמורה להיות בעיה. ‏-יופי!
‏אבוא אחר כך עם הזמנת המצרכים.
‏מעניין מה גברת לה-וו תגיד
‏כשהיא תשמע שהשתלטת על הוועדה שלה.
‏גברת קולטר נסעה עם מר קולטר לירח דבש.
‏שמעתי שהם אמורים לחזור היום.
‏ואני בטוחה שרוזמרי תשמח מאוד לשמוע
‏שמישהי התנדבה בהיעדרה.
‏את לא באמת מאמינה בזה, נכון?
‏חג המולד הוא עונת הנסים.
‏גברת תאצ'ר!
‏איפה את רוצה את העץ הזה?
‏אולי פה, במרכז העיר?
‏נשמע לי כמו המקום המושלם.
‏ג'ק. ‏-אליזבת.
‏איך מתקדמות העבודות? ‏-טוב!
‏סיימנו את עליית הגג בבית של גברת סאליבן, ‏ובדיוק התחלנו את העבודות במרפאת השיניים.
‏ומה באשר לבתים הישנים שליד הדרך הצפונית?
‏יידרש זמן לבנות את שבעת הבתים.
‏למען האמת, אני צריך למצוא ‏עוד כמה אנשים שיושיטו יד לעזרה.
‏הנה משפחת לוסון.
‏חשבתי שהדירה שמתחת לבית של דוטי ‏תהיה מושלמת בעבורם.
‏תודה.
‏אליזבת.
‏הבטחתי לך שאמצא לכל אנשי היישוב
‏מקום קבוע לכנותו בית עד חג המולד,
‏ובכוונתי לעמוד בהבטחתי.
‏חג המולד בעוד שבוע בלבד.
‏את מוכנה להפסיק לדאוג, בבקשה?
‏הלוואי שהייתי יודעת איך.
‏אני לא יודעת איך נצליח ‏להרים סעודת חג מולד.
‏ומיזם הבנייה הזה? ‏אם תשאלו אותי, הוא שאפתני מדי.
‏אני חושבת שזה נהדר.
‏מישהי יודעת מתי ראש העיר גאוון יחזור?
‏פיית אמרה שתבדוק מה איתו ‏כשתהיה ביוניון סיטי,
‏אבל לא שמעתי כלום.
‏אני באמת חושבת שהגיע הזמן שתתמני ‏לראשת עיר באופן רשמי, אביגייל.
‏את ראש מועצת עיר,
‏ותקנות המשנה העירוניות קובעות בבירור ‏שבהיעדרו של ראש העיר,
‏ראש המועצה מתמנה לתפקיד המנהיגות.
‏פלורנס, לא אעשה שום דבר רשמי ‏עד שנדע על הנרי בוודאות.
‏ולמען האמת, עם בית הקפה, ‏הסעודה וחג המולד עם קודי,
‏יש לי די והותר על הראש, תודה רבה.
‏אני רק מקווה שגברת תאצ'ר ‏יודעת מה היא עושה.
‏ייתכן שהיא קפצה מעל הפופיק.
‏היא תהיה בסדר אם כולנו נעזור.
‏אני מניחה שאני יכולה לאפות עוגה או שתיים.
‏או 25!
‏בחייך, פלורנס! יהיה כיף. ‏-אביגייל!
‏סלחו לי, גבירותיי. ‏-כמובן.
‏יש לך התפריט לסעודה? ‏-תני לי עד השעה שלוש.
‏בהקדם האפשרי. אני תוהה אם כדאי להגיש
‏הודו או חזיר. אולי גם וגם.
‏את יודעת, את מתחילה להישמע כמו רוז...
‏תיזהרי בלשונך.
‏חג מולד שמח!
‏מדברים על החמור.
‏טוב.
‏הרי זה הזוג הטרי המאושר!
‏שלום. ‏-שלום.
‏נהנינו מאוד בירח הדבש שלנו.
‏לא רציתי לחזור, אבל הבנתי פתאום
‏שאני מוכרחה לוודא שחג המולד ‏יהיה מיוחד במיוחד בעבור הדובשון שלי.
‏כן, זה אני. ‏-תחשוב על זה.
‏זה חג המולד הראשון שלנו כזוג נשוי.
‏ואני לא רוצה לאכזב אתכם,
‏אבל אין לי זמן בשום פנים ואופן לנהל
‏את ועדת חג המולד השנה,
‏כך שמישהו אחר יצטרך לפנות מפה ‏את עץ האשוח הנורא והצנום הזה
‏שמר אייברי מציב מול המסבאה.
‏האמת שאני אחראית על הוועדה השנה,
‏ואני חושבת שהעץ הזה בסדר גמור.
‏הגיוני שתחשבי כך, יקירתי.
‏השוטר תורנטון?
‏אני יכול לשחק עם ריפ? ‏-כמובן, קודי. הוא בבית הכלא.
‏קודי, חכה רגע. זה מזכיר לי...
‏קניתי לך משהו קטן כשהיינו בניו יורק.
‏דוק קרנדל חתם עליו בעצמו.
‏הוא המוסר הטוב ביותר בליגה. ‏-נכון מאוד.
‏מה אומרים, איש צעיר?
‏תודה, מר קולטר. ‏-בבקשה רבה לך.
‏ובכן, אפשר לעזור לכם ‏לקחת את המזוודות הביתה?
‏אל תהיה מצחיק, לא.
‏הבית של לי קטן מדי לשנינו.
‏כן, מתברר שאני בונה עכשיו לרוזמרי
‏את הבית הגדול ביותר בעיר.
‏אבל איפה תגורו בינתיים?
‏בבית הסמוך... לשלי.
‏אנחנו שכנות! נכון שזה נפלא? ‏בואי תראי אותו מבפנים.
‏תעזור לי עם זה. ‏-טוב.
‏מוכן? ‏-כן.
‏טוב.
‏זהירות. זה כבד.
‏מה רוזמרי שמה פה? עופרת?
‏מזכרות. ‏-כמו פסל החירות?
‏אני לא מאמין שסחבתם את הדבר הזה ‏ברחבי יבשת שלמה.
‏רוזמרי ערכה קניות לחג המולד ‏בכל יום בנסיעה שלנו.
‏טוב, מזל שלא נשארתם עוד שבוע.
‏ספר לי על זה.
‏אין כמו הבית.
‏טוב שחזרת, לי.
‏טוב לחזור. ובכן, תגיד...
‏יש לך ולאליזבת תוכניות מיוחדות לחגים?
‏כן.
‏אבל היא עדיין לא יודעת מזה.
‏טוב. אנחנו באים.
‏מוכן?
‏הקשיבו לי, בבקשה.
‏הקשיבו, כולם!
‏יש לנו מזל שעוד לא ירד הרבה שלג ‏פה במישור הגבוה,
‏אבל האנשים בעיר יודעים שמתקרר,
‏ולכן הם מזמינים אתכם להתארח אצלם ‏עד שנשלים את בניית הבתים שלכם.
‏אנחנו לא יכולים להטריח אותם ככה. ‏-בטח שאתם יכולים.
‏האחות קרטר באה לעזור בארגונים.
‏אין עוד הרבה מה להגיד, רק
‏בואו נארוז את החפצים שלכם ‏וניקח אתכם מפה במהירות האפשרית.
‏אני לא מאמינה שיהיה לנו ‏בית משלנו עד חג המולד.
‏את יכולה להאמין, כי זו האמת. ‏-הלוואי שהייתי יכול לעזור בעבודות,
‏אבל אני יוצא למשמרת כפולה במכרה.
‏זה בסדר, מר לוסון, ‏יש לנו די והותר מתנדבים.
‏אנשים שמחים לתרום אספקה.
‏מגי וטימי נרגשים מאוד, ‏אני לא מצליחה להרדים אותם בלילה.
‏גם רובי שלנו ככה.
‏ננסי, תני לי לעזור לך עם זה. ‏-אני אסתדר.
‏את בטוחה? זה נראה כבד.
‏אמרתי שאסתדר.
‏פרנק, אנחנו צריכים פה עזרה.
‏קודי, שים את הכדור בצד, בבקשה. ‏יש לנו הרבה מה לעשות היום.
‏כמו מה?
‏ובכן, קודם כול, אנחנו נכין
‏קישוטי חג לכיתה.
‏אימא שלי אמרה שנעלה ‏הצגת סצנת לידה בערב חג המולד.
‏נכון מאוד, זה מה שנעשה.
‏מהי הצגת "סי-צנת" לידה?
‏"סצנת". זו הצגה על לידת ישו.
‏יהיו תפקידים לכולם? ‏-ברור שכן.
‏וגם...
‏הזמנתי תחפושות מיוחדות מאוד ‏מהמילטון הרחוקה,
‏והן יהיו מתנת החג שלי לכיתה.
‏גברת תאצ'ר, נצטרך לעבור מבחני בד, ‏כפי שעשינו להצגות של גברת רוזמרי?
‏אני אבחן לתפקיד מרי.
‏לא יהיו מבחני בד.
‏התפקידים הגדולים ביותר ‏יהיו של התלמידים
‏שיפגינו את רוח החג יותר מכולם, ‏בכך שיהיו אדיבים ואכפתיים.
‏אני רוצה להיות אחד מהחכמים.
‏אם כך, אני בטוחה שתהיה ‏אדיב ואכפתי מאוד.
‏אני יכול לנקות את הלוח אחרי הלימודים.
‏זו התחלה טובה, ‏אבל זה לא בדיוק מה שהתכוונתי.
‏אם כך, למה התכוונת?
‏תצטרכו להבין בעצמכם.
‏ואחרי ההצגה, יהיה "עץ נתינה",
‏ובו מתנות והפתעות מיוחדות.
‏כן, רובי? ‏-אפילו לילדים החדשים?
‏במיוחד לילדים החדשים.
‏אני רוצה מאוד רכבת צעצוע. ‏-מעולם לא היה לי בית בובות.
‏מה איתך, מגי? ‏יש משהו מיוחד שאת היית רוצה?
‏הייתה לי פעם בובת "בידי בטסי", ‏אבל איבדתי אותה.
‏אני מתגעגעת אליה מאוד.
‏טוב, אולי תוכלי לצייר ציור שלה ‏ולתלות אותו על העץ.
‏אני לא טובה בציור. ‏-אני אעזור לך.
‏זה אדיב מאוד מצדך, אמילי.
‏טוב, כולם, בואו נתחיל להכין את הקישוטים.
‏הרפר. לא שמעתי מה אתה רוצה לחג המולד.
‏אני מניח שאני רק רוצה ‏שאימא שלי תחזור להיות שמחה.
‏היא מתגעגעת לאבא שלי מאוד.
‏יש לה אותך,
‏וזה הדבר החשוב ביותר בעולם.
‏בוא.
‏אפשר לעזור לך לארוז?
‏אני יכולה להסתדר בעצמי, תודה.
‏את רוצה לספר לי מה קרה?
‏כולם מאושרים כל כך. ‏קשה להיות לבד בחג המולד.
‏נכון מאוד. ‏-כולכם הייתם נדיבים מאוד,
‏ואין לי זכות לרחם על עצמי.
‏יש לך זכות.
‏איבדת את בעלך.
‏אולי תבואי לכנסייה מחר? נדבר.
‏אני לא רוצה להטריח אותך. ‏-הייתי אומר לך אם זו הייתה טרחה.
‏אם כך, מחר?
‏בסדר.
‏זה בסדר?
‏איך אתם מתקדמים?
‏מתברר שקורות הרצפה רקובות.
‏נצטרך עוד עץ.
‏כבר התחלתם לבנות את הדירה של משפחת לוסון?
‏לא. חשבתי להגיע לזה מחר.
‏אלך למנסרה, ‏אבדוק אם אפשר להביא משם עוד עץ.
‏תודה, ג'סי.
‏ביל, אני צריך טובה. ‏-איזו מין טובה?
‏אתה חושב שתוכל להחליף אותי לשעה בערך?
‏ענייני משטרה?
‏האמת שהבטחתי למישהי
‏שנבחר עץ אשוח יחד.
‏לך. תראה בזה מתנת חג מוקדמת.
‏למעשה, תראה בזה את מתנת החג היחידה שלך.
‏כשהייתי בסיבובים שלי אתמול, ‏ראיתי את עץ האשוח המושלם.
‏חשבתי שנבחר אחד יחד.
‏זה מה שנעשה.
‏פשוט חשבתי לערוך סקר שטח מוקדם,
‏כדי לחסוך קצת זמן. זה הכול.
‏נו?
‏מה דעתך?
‏הוא...
‏קומפקטי.
‏הוא מתאים בדיוק לבית שלך.
‏או שהוא בדיוק מה שאתה צריך לבית הכלא.
‏את לא אוהבת אותו.
‏שמעת את זה? ‏-כן, נשמע כמו פעמוני מזחלת.
‏תראה, שם! בוא, חמוד!
‏בוא.
‏לאן הוא נעלם?
‏אני לא יודעת, אבל נראה שהוא ‏מצא לנו את העץ המושלם.
‏הוא יפה, זה בטוח.
‏סאם ביילי, לשירותכם.
‏- הסדקית והסחורות של סאם -
‏השוטר ג'ק תורנטון.
‏זו אליזבת תאצ'ר. ‏-שלום.
‏זו העגלה שלך? ‏-כן, זו העגלה שלי והפרנסה שלי.
‏אני מתגאה בכך שיש לי ‏בדיוק מה שהלקוחות שלי צריכים.
‏וכמה זמן אתה חושב שתישאר פה, מר ביילי?
‏אל תדאג לי, אדוני השוטר,
‏אני רק עובר פה בדרכי ליוניון סיטי.
‏אתה צריך עזרה בכריתת העץ?
‏נראה לי שאסתדר, תודה.
‏בסדר, אניח לכם לנפשכם.
‏שלום, מותק, אני בבית.
‏או שאולי אני בסדנה של סנטה קלאוס.
‏מה דעתך?
‏כלומר, זה...
‏שלום.
‏חשבתי שמוטב שאתחיל בקישוטי החג.
‏להתחיל?
‏מה, עוד לא סיימת? ‏-ובכן, אני לא יודעת.
‏העצים נראים עירומים במקצת.
‏את מודעת לכך שלרוב האנשים ‏יש רק עץ אחד, נכון?
‏אנחנו לא רוב האנשים.
‏אבל שני עצים? באמת?
‏לא שניים, טיפשון. יש עוד אחד למעלה.
‏מובן שיש.
‏אבל אין כמעט מקום לכל הרהיטים עכשיו.
‏לכל דבר יש מקום וכל דבר במקומו.
‏את יודעת, את באמת לא צריכה לטרוח כל כך.
‏זו אינה טרחה כלל.
‏ולמרבה המזל, יש לי זמן,
‏עכשיו כשאליזבת מנהלת את ועדת חג המולד.
‏לא הבנתי איזה נטל זה עד עכשיו.
‏חשבתי שאת אוהבת לנהל את כל הדברים האלה.
‏זה היה לפני שהייתי אישה נשואה.
‏אני מבינה עכשיו שזה ‏התפקיד המושלם לרווקה זקנה,
‏שאין לה בעל לטפל בו.
‏כמעט שכחתי. אני צריכה ‏לסדר את הארון שלך מחדש.
‏לא, לא, לא, זה בסדר. ‏את לא צריכה לעשות את זה.
‏אני רוצה.
‏מתנת החג שלך בארון, ו...
‏לא, לא, לא. אני רוצה שזו תהיה הפתעה.
‏מה זה?
‏זו לא תהיה הפתעה אם אגיד לך, נכון?
‏תישארי איתי. תישארי איתי.
‏אבל את תמותי עליה.
‏אתה ודאי מותש.
‏בטח לא היה קל לקפל את המחנה הזה.
‏לפחות הצלחנו למקם את כולם לפני השקיעה.
‏אתה רוצה קינוח?
‏את יודעת שאני מת על הקינוחים שלך, ‏אבל אני צריך ללכת לישון מוקדם.
‏עוד עבודות בניין על הבוקר. ‏מחכה לי יום ארוך נוסף.
‏יהיה לך מספיק כוח
‏כדי לעזור לנו לקשט את עץ האשוח מחר בערב?
‏בהחלט.
‏אני מקווה שלא אכפת לך ‏שהבאתי כמה קישוטים משלי.
‏לא. אני מתה עליהם.
‏בפרט על זה.
‏זה היה הקישוט האהוב עליי כשהייתי ילד.
‏נראה שריפ השתמש בו כצעצוע לעיסה.
‏אני אתקן אותו.
‏לשוטרים רכובים יש כישורים רבים.
‏טוב, איך שוטרים רכובים בגילום סנטה קלאוס?
‏למה את שואלת?
‏אני צריכה מישהו שיעזור לי ‏לחלק מתנות אחרי ההצגה.
‏העניין הוא...
‏שאני לא רוצה לגזול את הכבוד ‏ממישהו ראוי יותר.
‏בבקשה? אני ממש רוצה שזה יהיה...
‏חג המולד הטוב ביותר שיש בעבור העיירה ‏ובעבור המשפחות החדשות, אני יודע.
‏אני רק רוצה שזה יהיה ‏חג המולד הטוב ביותר שיש בעבורך.
‏חשבת על משהו?
‏למעשה...
‏יש משהו שרציתי לשאול אותך,
‏ואם בכוונתי לעשות זאת, ‏עליי לעשות זאת עכשיו.
‏עכשיו, ברגע זה?
‏טוב, זה לא סובל דיחוי.
‏התעניקי לי את הכבוד...
‏את הכבוד הגדול...
‏שבלהיות בת זוגי בנשף חג המולד ‏של המשטרה הרכובה?
‏נשף חג המולד של המשטרה הרכובה? ‏-לא ניעדר לזמן רב.
‏רק אחר צהריים וערב. הנשף בבקסטון השנה.
‏אשכור סוס וכרכרה שייקחו אותנו.
‏אבל יש לי ארוחת הערב וההצגה ו...
‏אני מבטיח שאחזיר אותך בזמן לכול.
‏ג'ק...
‏כמובן.
‏אשמח לבוא איתך.
‏ראית את הכדור שלי?
‏הוא היה מתחת לספה בפעם האחרונה שבדקתי.
‏אבל אל תשחק בו בכיתה.
‏אלה עוגיות?
‏כן, אבל הן לערב חג המולד, לא לארוחת הבוקר.
‏גברת אביגייל, אם אביא עוגיות לבית הספר,
‏זה ייחשב מעשה אדיב ואכפתי?
‏ובכן, זה ייחשב אם תעשה זאת
‏כי אתה חושב שזה ישמח את החברים שלך.
‏אם כך, זה לא ייחשב אם אני רוצה ‏לקבל תפקיד טוב בהצגת החג?
‏לצערי, לא.
‏ואם זה גם וגם?
‏ובכן, זו התחלה.
‏שיהיה יום טוב, קודי.
‏כרכרת הבוקר הגיעה עכשיו.
‏יש בעיה?
‏הוא חזר.
‏זהירות, אני לא רוצה שתיפול.
‏לא אפול אלא אם מישהו ידחף אותי.
‏בוא ניקח אותך הביתה.
‏אתה צריך לשמור את הכוחות שלך.
‏כן, ואת צריכה לחסוך את המאמצים שלך. ‏אני בסדר גמור.
‏איזו הפתעה.
‏ראש העיר גאוון סירב להישאר בבית החולים ‏עוד יום נוסף.
‏הוא יהיה בסדר?
‏הוא יהיה בסדר. הוא רק צריך לנוח הרבה כרגע.
‏אבל הוא יכול לחזור לעבודה, נכון? ‏-אביגייל.
‏מתנהלת חקירה ממשלתית נגד הנרי גאוון.
‏אסור לו לכהן כראש עיר ‏אלא אם או עד שהוא יזוכה מחשד.
‏אופל, איזה בית מקסים. ‏-הוא בשביל בראוני.
‏אני בונה את הבית של בידי בטסי, ‏אבל אני לא מצליחה לחבר את הגג.
‏נראה לי שאת צריכה עוד זיגוג ‏כדי להדביק אותו.
‏היא יכולה להשתמש בשלי.
‏תודה, קודי.
‏גברת תאצ'ר, למה הרפר לא פה?
‏אני לא יודעת.
‏טימי, הרפר הלך איתך לבית הספר הבוקר?
‏אימא שלו אמרה לא לחכות לו.
‏שלום, ילדים יקרים שלי!
‏תראו את כל הדברים הנפלאים ‏שאתם מכינים לחג המולד!
‏גברת תאצ'ר אומרת שיהיו הצגת סצנת לידה,
‏מתנות וגם סעודת חג.
‏ובכן, גברת תאצ'ר תהיה ‏עסוקה מאוד בכל הדברים האלה,
‏וגם בנשף חג המולד של המשטרה הרכובה.
‏את הולכת לנשף? ‏-עם השוטר תורנטון?
‏כמה רומנטי.
‏טוב, בסדר, כולם. בואו נמשיך בעבודות שלנו.
‏איך ידעת שאני הולכת ‏לנשף חג המולד של המשטרה הרכובה?
‏אליזבת יקירתי.
‏קירות הבתים ברחוב שלנו דקים כנייר,
‏והקול הצווחני שלך חותך אותם כמו סכין.
‏אבל תשכחי מכל זה, ‏אני פה במסגרת משימה של חמלה.
‏שהיא?
‏נשף חג המולד של המשטרה הרכובה ‏אינו סתם אירוע חברתי.
‏הוא האירוע בה"א הידיעה של העונה,
‏ולמזלך, יש לי שמלת ערב משגעת.
‏קניתי אותה בירח הדבש שלי ‏ואני רוצה להשאיל לך אותה.
‏תודה, אבל אני בטוחה שאמצא משהו בארון שלי.
‏מלפני שתי עונות?
‏אני מניחה שבאמת לא קניתי ‏שמלת ערב זה זמן מה.
‏תני לי להיות הפיה הטובה שלך.
‏העיקר שלא תהפכי אותי לדלעת.
‏את תהיי סינדרלה יפהפייה.
‏טוב, אני מוכרחה לרוץ.
‏אני צריכה לחפור. ‏-לחפור?
‏לי קנה לי מתנת חג כשהיינו בירח הדבש.
‏לא הצלחתי למצוא אותה בשום מקום.
‏אני יכולה לחפש אותה רק כשהוא בעבודה.
‏זה לא יהרוס את ההפתעה?
‏יקירתי, חצי מהכיף שבהפתעה ‏הוא לדעת עליה מראש.
‏בבקשה.
‏בשביל מה כל זה?
‏אנחנו עוזבים את העיר.
‏עוזבים? זה די פתאומי.
‏אני מניחה שככה זה. ‏-לא אמרת לי כלום.
‏מה יש להגיד?
‏אין לנו פה כלום, כבר לא.
‏לא בלי אבא של הרפר.
‏תחשבי על זה במשך כמה ימים. ‏תישארו, עד אחרי החג לפחות.
‏איך נוכל לחגוג את חג המולד בלי וירג'יל?
‏שים את זה בעגלה, הרפר.
‏הוא לא היה צריך למות. הוא היה איש טוב.
‏אני יודע.
‏אתה לא יודע כלום. אני לא צריכה אותך.
‏אני לא צריכה את הכנסייה שלך, ‏אני לא צריכה שום דבר מכל זה.
‏כן, את כן.
‏ואנחנו צריכים אותך. תני לי לעזור.
‏אתה רוצה לעזור?
‏תגיד לאלוהים להחזיר לי את בעלי.
‏אנחנו צריכים ללכת.
‏ננסי. ננסי, חשבי על מה שאת עושה.
‏תניח לנו לנפשנו.
‏שלום, הנרי.
‏טוב לראות אותך.
‏אביגייל.
‏במה אוכל לעזור לך?
‏שמעתי על התאונה ובאתי לראות מה שלומך.
‏הבאתי לך מופינים.
‏זה יפה מאוד מצדך, תודה.
‏מה שלום נורה?
‏היא תבוא לטפל בך?
‏זה לא צריך להטריד אותך.
‏אני בסדר, תודה.
‏טוב, אם כך, אני צריכה ‏לדבר איתך על ענייני העיר.
‏יש חשבונות שצריך לשלם.
‏אם תשאירי אותם פה, אחזור למשרד שלי מחר.
‏הנרי...
‏אתה לא יכול לחזור להיות ראש העיר.
‏עדיין לא, בכל אופן.
‏מי אמר? ‏-תקנון העיירה.
‏אתה עדיין בחקירה ממשלתית,
‏ומתברר שפירוש הדבר ‏שאתה לא יכול לשרת את הופ ואלי,
‏בכל תפקיד שהוא, עד שתזוכה מחשד.
‏אני מצטערת.
‏באמת?
‏נראה לי שקיבלת את מה שתמיד רצית.
‏יש לי עסק לנהל וילד לגדל.
‏אני לא רוצה את העבודה שלך בשום אופן.
‏ועם זאת, היא שלך.
‏אם רק תוכל לענות על כמה שאלות ‏בנוגע לקבלות האלה...
‏את אישה חכמה, אני בטוח שתסתדרי.
‏אין לי הניסיון שיש לך, הנרי.
‏לא, אין לך.
‏חשבתי שנוכל לעבוד יחד.
‏טוב, חשבת לא נכון.
‏אתה מקשה את זה יותר מהנחוץ.
‏צהריים טובים, גברת סטנטון.
‏למה שאת תגלמי את מרי? ‏-עזרתי לאופל במבחן הכתיב שלה.
‏אני חלקתי את האוכל שלי עם רובי. ‏-יש בעיה, בנות?
‏לא. ‏-לא.
‏יופי. כי לא נוכל להיות ברוח החג
‏אם נריב עם החברים הכי טובים שלנו, נכון?
‏לא. ‏-לא.
‏העלינו הצגת חג מולד כשהייתי ילד,
‏ואני רציתי לגלם את יוסף, אבל המורה,
‏היא בחרה במישהו אחר לתפקיד.
‏ואיזה תפקיד קיבלת?
‏רועה מספר שלוש.
‏מעולם לא הצלחתי להבין ‏איך להיות חביב המורה.
‏עד עכשיו.
‏יש בעיה, פרנק?
‏ננסי טאקר והבן שלה ‏עזבו את העיר הבוקר לצמיתות.
‏הו, לא. מה קרה?
‏יותר מדי זיכרונות.
‏הרפר אמר משהו אתמול.
‏הייתי צריכה לדבר איתה. ‏-ניסיתי לעצור אותה, אבל...
‏לא הצלחתי.
‏קשה לי לחשוב עליה ועל הבן שלה ‏לבדם בדרכים בחג המולד.
‏בכל אופן, אעזור ללי בבניית הבתים ‏שליד הדרך הצפונית.
‏אני מרגישה נורא.
‏הרפר הוא ילד מתוק מאוד, ‏והוא הסתדר פה היטב.
‏מה אפשר לעשות?
‏אפשר להתפלל לנס.
‏תראו, כולם.
‏חג מולד שמח, ילדים וילדות!
‏אתם חושבים שזה סנטה?
‏בוא.
‏נראה שהוא מחבב אותך.
‏הלוואי שהיה לי כלב. איך קוראים לו?
‏דאשר. ‏-כמו האייל!
‏ידעתי שזה סנטה.
‏קיבלת את המכתב שלי בנוגע לבידי בטסי?
‏אני סתם סוחר זקן, מותק. אני לא סנטה קלאוס.
‏אבל אני בטוח שהוא קיבל את המכתב שלך.
‏ואת יודעת מה?
‏אני חושב שהוא גם יודע ‏שהיית ילדה טובה השנה.
‏טוב, כולם, הגיע הזמן ללכת הביתה.
‏ההורים שלכם מחכים לכם.
‏קדימה.
‏להתראות.
‏מר ביילי. חשבתי שאתה בדרך ליוניון סיטי.
‏הייתי בדרך לשם, אבל אז חשבתי לעצמי ‏שאולי כדאי לי להישאר פה
‏עוד קצת.
‏המקום הזה גדל מאז הפעם האחרונה שהייתי פה.
‏מתי זה היה באמת? ‏-לפני זמן רב כל כך ששכחתי.
‏אבל מה שאני זוכר הוא ‏שהאנשים פה נחמדים למדי.
‏הם עדיין כאלה, כל עוד תציית לחוקים.
‏אני יכול לחסוך לך את הטרחה, ילד. ‏אסור למכור אלכוהול מזוקק,
‏אסור למכור תרופות סבתא ‏שעלולות להיות אלכוהול מזוקק במקרה,
‏אסור להפריע את הסדר הציבורי ‏ואסור להפריע לאיש, בכלל.
‏טוב, אלא אם הם רוצים שיפריעו להם, כמובן.
‏נראה לי שאתה מבין את המצב היטב.
‏יש שאומרים.
‏כלב טוב.
‏תישאר עד חג המולד?
‏אני מניח שזה תלוי במה שהאנשים פה צריכים.
‏כפי שאמרתי קודם,
‏אני טוב בלעזור לאנשים ‏למצוא את מה שהם מחפשים.
‏כמו עץ האשוח המושלם?
‏משהו כזה.
‏לא נראה לי שהייתי עסוקה כל כך בכל ימי חיי.
‏טוב, אם את מודאגת ‏מהמינוי לראשות העיר, אביגייל,
‏אני לא מאשים אותך, זו אחריות כבדה.
‏אם כך, אתה חושב שלא אוכל לעמוד בזה?
‏לא אמרתי את זה. ‏-אם כך, מה אתה אומר?
‏אני רק אומר שזה תפקיד גדול ל...
‏למה?
‏טוב, ל...
‏לאשת עסקים ואם עסוקה, כמוך.
‏זו אחריות רבה.
‏אני מבינה. אבל כיוון שאתה השותף העסקי שלי,
‏אני מניחה שלא תהיה לך בעיה ‏לנהל את בית הקפה
‏אם אחליף את ראש העיר לזמן מה.
‏אלא אם האחריות כבדה מדי בעבורך, כמובן.
‏תני לי את הסינר.
‏את מחפשת משהו מיוחד?
‏אני לא מצפה שיהיו לך תכשיטים לשיער, נכון?
‏אין לי דברים יוקרתיים כל כך, לצערי.
‏גם למר יוסט אין, ‏ונשף המשטרה הרכובה בעוד שלושה ימים.
‏ואת תהיי יפהפיית הנשף הזה, ‏עם או בלי סיכות יקרות לשיער.
‏טוב, נראה שהכול אזל במכולת השבוע.
‏אולי אוכל לעזור?
‏יש לך פלפל? אני מנסה להכין פשטידת רועים.
‏האמת שאת צריכה פפריקה. ‏-נכון.
‏פפריקה. זו הפעם הראשונה שלי. ‏אני לא בשלנית טובה במיוחד.
‏גם אני לא הייתי טובה בהתחלה. ‏צריך רק להתאמן.
‏פפריקה. בואו נראה.
‏לא, הכול אזל,
‏אבל אולי לך יש פפריקה במזווה.
‏באמת יש לי.
‏למעשה, תכננתי להכין פשטידת רועים בערב.
‏את יכולה לבוא, אם את רוצה, ונכין אותה יחד.
‏אני אשמח. ‏-טוב, נתראה בקרוב.
‏יופי.
‏כן, זה משמח,
‏לראות אנשים מתאחדים לרגל החגים,
‏עוזרים זה לזה, מפגינים אדיבות.
‏זו מהות רוח החג, אינך חושבת כך?
‏זה בדיוק מה שאני חושבת.
‏מזל שמלאי הפפריקה שלך אזל.
‏כן. אכן מזל.
‏אני מקווה שהבית הזה ‏לא זקוק ליותר מדי עבודה.
‏טוב, הוא רק עמד ריק חצי שנה. ‏כמה גרוע המצב כבר יכול להיות?
‏אני זוכר אותו אחרת.
‏זה לא גרוע כפי שזה נראה. ‏הצוות שלי ישפץ פה במהרה.
‏רק צריך להחליף את החלון, ‏לתלות חיפוי על הקיר, לסתום את החור הזה.
‏לא, זה היה לארובה, שהייתה מחוברת...
‏לתנור, שכבר לא שם.
‏משפחת לוסון לא יכולה לגור פה ‏בעונה הזאת בלי תנור.
‏מה הסיכוי להשיג תנור עד חג המולד?
‏אם אני מכיר את אליזבת, ‏היא תמצא דרך לעשות זאת.
‏טוב, בוא נתחיל לעבוד.
‏יש!
‏אתה רוצה להגיד לי מה אתה עושה? ‏-אני מתנצל.
‏הפלתי את הפח שלך, ‏אבל אני מחזיר הכול פנימה.
‏זה לא נראה כמו "הכול".
‏שמרתי כמה שאריות לדאשר. זה הוא.
‏הכלב אוכל לחמניות?
‏יש לו חך מעודן.
‏אני מכיר אותך?
‏יכול להיות.
‏גם אתה נראה לי מוכר.
‏אתה משחק גולף במקרה?
‏לא. לא עצרתי אותך פעם?
‏דוגל פלאטס, גניבה קלה?
‏זרוע החוק חיבקה אותי מדי פעם,
‏אבל התקופה הזו נגמרה מזמן.
‏אני סוחר, לא גנב.
‏טוב, העבודה כסוחר ‏ודאי לא מניבה רווח נאה במיוחד.
‏הדבר שאני הכי טוב בו הוא לעזור ‏לאנשים למצוא את מה שהם צריכים,
‏אבל זה יותר ייעוד מאשר דרך להתפרנס.
‏אבל זה בסדר.
‏אולי בשבילך, אבל...
‏אני בטוח שדאשר רוצה לאכול ‏משהו טעים יותר מלחמנייה יבשה.
‏חכה פה. אחמם שאריות נזיד.
‏אתה אדיב יותר מניקולס הקדוש בכבודו ובעצמו.
‏לא הייתי מגזים.
‏אין שום דבר פסול בהפצת מעט שמחה.
‏דאשר, בוא.
‏שלום, מותק.
‏ובכן!
‏תראו מה זה.
‏נכון שזה מדהים?
‏אין נרות? ‏-לי, נרות הם פאסה.
‏ברוך הבא לחג המולד במאה ה-20.
‏אם את אומרת.
‏שב לך בנוח עד שאסיים להכין את ארוחת הערב.
‏בסדר.
‏הנה העיתון שלך. ‏-תודה.
‏תודה לאל שיש לי זמן לטפל בבעלי
‏כפי שבאמת מגיע לו.
‏אני לא רוצה שתביני אותי לא נכון,
‏אבל יכול להיות שאת מטפלת בי ‏קצת יותר מדי טוב.
‏אני רק רוצה שתהיה מאושר.
‏אני תמיד מאושר כשאני איתך.
‏אני צריכה לחזור לתנור. ‏הכנתי את כל המאכלים האהובים עליך,
‏פשטידת בשר ותפוחי אדמה, ‏רפרפת יורקשייר, כופתאות ורוטב.
‏מה, הכול באותו הערב?
‏אומרים שהדרך ללבו של גבר ‏עוברת דרך הקיבה שלו.
‏אומרים משהו על צרבת?
‏כלום.
‏את יודעת, לא אכלתי פשטידת רועים ‏עד שהגעתי להופ ואלי.
‏אני חושבת שזה המאכל ‏האהוב עליי עכשיו.
‏נוכל לנסות להכין ספגטי בפעם הבאה.
‏נשמע כיף.
‏את חוזרת להמילטון לחג המולד?
‏לא.
‏חשבתי שאבלה את החגים עם ארוסי, אבל...
‏את יודעת שזה לא התאים איתו. ‏-אני יודעת.
‏למען האמת, חששתי שאצטרך להיות לבד בחגים.
‏לא נניח לזה לקרות.
‏אם יש לך זמן פנוי,
‏אני זקוקה מאוד לעזרה בוועדת חג המולד.
‏בסדר.
‏טוב, מוטב שאניח לך ‏ואתן לך להתכונן לנשף המשטרה הרכובה.
‏אם כך, שמעת על זה?
‏נראה לי שכולם שמעו.
‏את וג'ק תהיו זוג מקסים.
‏תודה.
‏אם תיתקלי בשוטרים רכובים ‏רווקים ונאים כשתהיי שם,
‏תעטפי לי אחד? ‏-בסרט אדום וגדול.
‏אתה מכין את הדרשה לערב החג?
‏אני מצטער מאוד.
‏איבדתי תחושת זמן. ‏-לא, זה בסדר.
‏קודי ואני קישטנו את העץ ואז שמעתי שאתה פה,
‏והבאתי לך קינוח.
‏זה יפה מאוד מצדך.
‏נו, איך אתה מתקדם?
‏ארבע טיוטות, אף אחת מהן אינה טובה.
‏אתה עדיין מחפש את ההשראה הנכונה?
‏משהו כזה.
‏טוב, פשוט תתבונן סביבך בעיר, ‏בכל הפרצופים השמחים, זה ודאי יעזור.
‏לא כולם מחייכים.
‏פרנק, אני יודעת שאתה נסער בגלל ננסי, ‏אבל עשית כל מה שיכולת.
‏כן, וזה לא הספיק. ‏-אתה קשוח מדי עם עצמך.
‏את יודעת, שאלתי את כל תושבי היישוב
‏לאן ייתכן שהם הלכו, ואיש לא יודע.
‏אתה לא יכול לתקן את כולם.
‏ננסי אינה כולם, אביגייל.
‏ראיתי את בעלה מת,
‏לא יכולתי לעשות דבר.
‏אבא שלי היה אומר שכולנו חיילים.
‏אנחנו מנצחים לפעמים...
‏ואנחנו מפסידים לפעמים.
‏אבל אנחנו נלחמים למטרה טובה, וזה מה שחשוב.
‏ואם אתה לא מאמין לי,
‏תשאל אותו.
‏תודה.
‏האדון בשולחן שליד הדלת
‏רוצה לדבר עם הטבח.
‏מה הם רוצים? ‏-הם אומרים שהביצים שלהם לא טעימות.
‏יש למישהו פה בעיה עם הביצים שלי?
‏אתה הטבח? ‏-כן.
‏ואני רותח ‏כשאנשים לא אוהבים את מה שאני מגיש.
‏אשאל אותך שוב, יש לך בעיה עם הביצים שלי?
‏לא.
‏אין בעיה. ‏-יופי.
‏אל תשכח להשאיר לגברת הצעירה תשר נאה.
‏איך ארוחת הבוקר שלך, אדוני השוטר?
‏אין תלונות, ביל.
‏שלום, ג'ק. אני שמח שמצאתי אותך. ‏-הכול בסדר?
‏האמת שלא.
‏קניתי לרוזמרי תכשיט לחג המולד,
‏במכירה פומבית ב"סותבי'ז".
‏הנה. הוא גם עלה לי לא מעט.
‏הלכתי לקחת אותו הבוקר, והוא לא היה שם.
‏נו, טוב. אתה בטוח שהוא לא זחל מהמקום?
‏תתלוצץ כמה שאתה רוצה,
‏אבל לידיעתך, ‏זו הצעקה האחרונה בניו יורק עכשיו.
‏לליידי אסטור יש אחד כזה בדיוק.
‏בכל אופן, זה היה בקופסת תכשיטים, ‏בקרקעית התיבה שלי.
‏ואתה חושב שהוא נגנב?
‏הוא ודאי נגנב. הוא היה שם אתמול.
‏מר קולטר, תרצה משהו?
‏האמת שלא. אני לא מסוגל לאכול כלום.
‏רוזמרי מפטמת אותי כמו תרנגול הודו לחג.
‏אבל אני אוהב את הסינר.
‏תודה. קניתי אותו מסאם.
‏סאם? הסוחר?
‏מישהו יודע עליו משהו?
‏שלחתי מברק למטה המשטרה הרכובה.
‏איש מעולם לא שמע על סאם ביילי.
‏זה מוזר, הוא אמר לי שהוא ישב בכלא.
‏הם לא מצאו תיעוד לזה.
‏מעניין. ‏-רבותיי.
‏איזה מזל שתפסתי את כולכם יחד.
‏במה נוכל לעזור לך, גברת תאצ'ר?
‏באתי בנוגע לענייני חג מולד רשמיים.
‏שהם? ‏-ובכן, עד כה,
‏אף אחד מהגברים בעיר עוד לא התנדב
‏לגלם את סנטה קלאוס בערב חג המולד,
‏ולא אכפת לי איך תעשו את זה, ‏אבל תמצאו מתנדב.
‏כן, גברתי.
‏אליזבת?
‏מכיוון שאת אחראית על חג המולד השנה,
‏לרוזמרי יש הרבה זמן פנוי,
‏וזה לא דבר טוב בהכרח.
‏תהיתי אם אולי...
‏אם אוכל לתת לה משהו לעשות?
‏זה יחסוך לי קלקולי קיבה רבים, כן.
‏אין בעיה. ‏-תודה. אני חייב לך.
‏איך הולך? ‏-תגידי לי את.
‏ביל לא ירה בלקוחות שלי, נכון?
‏נראה לי שלא. ‏-זה טוב.
‏אני צריכה לאשר תקציב עירוני חדש ‏עד ראש השנה.
‏יידרש לי זמן לחזור לעמוד מעל הכיריים האלה.
‏ערב חג המולד בעוד שלושה ימים בלבד.
‏את בטוחה שתסתדרי בעניין הסעודה?
‏ביל יבשל את רוב האוכל, ‏אבל אני אטפל בתיאום.
‏רק חבל שאין לי יותר זמן לבלות עם קודי.
‏אם עוד לא קנית לו מתנה, ‏אני יודעת שהוא רוצה מאוד כלב.
‏הוא יקבל כובע כדור בסיס.
‏טוב, אני מובטלת באופן רשמי, ‏בדיוק בזמן לחג המולד.
‏הנרי פיטר אותך? ‏-נכון מאוד,
‏והוא לא מאפשר לאחות קרטר להתקרב אליו. ‏כאילו שהוא מנסה להסתגר מכל העולם.
‏חשבתי שאוכל לדבר איתו, אבל אני לא יכולה. ‏אני צריכה כוס תה, בבקשה.
‏אולי כדאי שאת תדברי איתו, אביגייל.
‏אני יכולה לנסות, אבל בפעם האחרונה ‏שעשיתי זאת, הוא כמעט ערף לי את הראש.
‏הוא מקשיב לך יותר מלכל אחד אחר.
‏טוב...
‏אני אולי מובטלת, אבל יש גם פן חיובי,
‏רוזמרי הביאה את שמלת הערב שהיא משאילה לך
‏לנשף חג המולד של המשטרה הרכובה.
‏יש לי כל הזמן שבעולם ‏לביצוע התיקונים עכשיו.
‏תיקונים?
‏היא אמרה שצריך להרחיב אותה ‏באזור המותניים ולהצר אותה באזור...
‏באזורים אחרים.
‏סליחה? "אזורים אחרים"?
‏כן.
‏אפשר לתת לדאשר ממתק?
‏זה נשמע כמו "כן".
‏את ודאי נרגשת, חג המולד מתקרב.
‏אני מניחה שכן.
‏קרה משהו?
‏הצגת סצנת הלידה.
‏גם חברתי אנה וגם אני רוצות לגלם את מרי.
‏ואת חושבת שהתפקיד מגיע לך יותר.
‏טוב, כן.
‏לאור העובדה שזה חג המולד,
‏אולי כדאי שתיתני לחברה שלך לגלם את התפקיד.
‏כיוון שזה חג המולד, אולי כדאי ‏שהיא תיתן לי לגלם את התפקיד.
‏תמיד עדיף לתת מאשר לקבל.
‏כמו דאשר. למה ביקשת לתת לו ממתק?
‏כי כלבים אוהבים ממתקים. ‏-את רואה?
‏העניין אינו האושר שמפיקים ממשהו,
‏אלא האושר שמפיקים מלתת משהו.
‏המורה שלי אמרה אותו הדבר.
‏היא אישה חכמה. ‏-אני צריכה למצוא את אנה.
‏קמת מוקדם הבוקר, אבי. ‏-יש לי עבודה לעשות.
‏סיימת לכתוב את הדרשה? ‏-אתה שואל יותר מדי שאלות.
‏אתה נשמע כמו האיש שאיבד ‏את רוח חג המולד, ידידי.
‏יש לי התרופה המושלמת לזה, ממש פה.
‏שיקוי הנסים של ד"ר אורתון.
‏אני לא מחפש תשובות בתחתית של בקבוק.
‏אני מניח שהייתה תקופה שבה כן עשית זאת.
‏היסטוריה עתיקה. ‏-ואז...
‏מצאת תשובות שמגיעות מלמעלה? ‏-פחות או יותר.
‏עד עכשיו, לפחות.
‏מה השתנה?
‏לא הצלחתי לעזור לידידה.
‏היא לקחה את בנה ועזבה את העיר.
‏נראה לי שהכול הלך לך בקלות פה עד כה.
‏עיר של אנשים טובים ויראי שמים.
‏אולי העובדה שקיבלת אתגר
‏פירושה שאתה מוכן ליותר מזה.
‏או שאולי אני לא.
‏תהיה לי הרבה עבודה איתו.
‏אם אקבל בובת בידי בטסי לחג המולד, ‏היא תוכל לערוך מסיבת תה עם בראוני.
‏בראוני ישמח.
‏הם יוכלו לבקר בבית הבובות של רובי.
‏מגי, אם את ואופל רוצות לבוא ‏עם הבובה שלך לבית הקפה,
‏אתן יכולות לערוך מסיבת תה אמיתית.
‏אתה רציני?
‏אשאל את גברת אביגייל, ‏אבל אני בטוח שהיא תסכים.
‏גברת תאצ'ר?
‏אנה ואני צריכות לדבר איתך. ‏-על מה?
‏חשבנו על ההצגה,
‏ואנחנו חושבות שרובי צריכה לגלם את מרי.
‏באמת? ‏-היא חדשה. זה יהיה חשוב לה מאוד.
‏אבל חשבתי ששתיכן רוצות לגלם את מרי.
‏נכון, אבל החלטנו שהחברות שלנו חשובה יותר
‏מאשר לריב כל הזמן.
‏אמילי?
‏קרה משהו?
‏זה היה הקישוט של הרפר.
‏את מתגעגעת אליו, נכון? ‏-כן.
‏כשאני דואגת למישהו, אני מתפללת למענו.
‏אתפלל למען הרפר כשאלך לישון. ‏-גם אני.
‏ובכן, מר בעל טרי, איך חיי הנישואין?
‏בדיוק כפי שחשבתי שיהיו.
‏חקרתי מספיק אנשים כדי לזהות תשובה מתחמקת
‏כשאני שומע אותה.
‏הכלל הראשון לנישואין מאושרים,
‏אסור לעשות דבר שרוזמרי עלולה לפרש לא נכון.
‏רבותיי!
‏איך ניישב את זה? ‏-חצים.
‏המפסיד ילבש את החליפה האדומה.
‏מי יתחיל? ‏-אני מרגיש בר מזל.
‏טוב, אני מניח שאנחנו יודעים ‏מי יגלם את סנטה קלאוס.
‏כפי שאדם חכם אמר פעם,
‏"אין שום דבר פסול בהפצת מעט שמחה."
‏"קשטו את המסדרונות בזרי צינית
‏פה-לה-לה-לה-לה לה-לה-לה-לה
‏זו עונת העליזות
‏פה-לה-לה-לה-לה לה-לה-לה-לה
‏נעטה כעת את בגדי החג שלנו
‏פה-לה-לה-לה-לה לה-לה-לה-לה
‏נשיר את מזמורי החג העתיקים
‏פה-לה-לה-לה-לה לה-לה-לה-לה..."
‏חג המולד בעוד שלושה ימים בלבד ‏ויש עוד המון מה לעשות.
‏הכול יסודר עד שנצא לדרך.
‏לא הייתי בנשף חג מולד כבר שנים,
‏ומעולם לא הייתי בנשף של המשטרה הרכובה.
‏למען האמת, אני לחוץ במקצת.
‏לחוץ? למה? ‏-יהיו ריקודים.
‏אז מה?
‏אני לא רע בריקודי עם,
‏אבל מעולם לא הצלחתי להשתלט על הוואלס.
‏קל לרקוד ואלס.
‏את חושבת שתוכלי להראות לי?
‏פה, עכשיו?
‏כן. למה לא?
‏טוב, אין מוזיקה.
‏לא יכולתי שלא לשמוע.
‏אניח לכם.
‏שים יד אחת פה,
‏ואת היד השנייה על המותן שלי.
‏אני כבר אוהב את זה.
‏ג'ק, אתה לא מרוכז.
‏זו הטעות שלך.
‏תרגום כתוביות: ענת שפירא